פוקס, 2007
**מייגן דניס פוקס** (באנגלית: **Megan Denise Fox**; נולדה ב-16 במאי 1986) היא שחקנית ודוגמנית אמריקאית. מוכרת בין היתר בשל תפקידיה כמיקאלה בסרט "רובוטריקים" והמשכו "רובוטריקים 2: הנקמה" וכאפריל או'ניל בסרט "צבי הנינג'ה" ובהמשכו "צבי הנינג'ה: יוצאים מהצללים". שיחקה גם בסדרה "הבחורה החדשה".

ביוגרפיה
--------

פוקס נולדה באוק רידג', טנסי. הוריה, גלוריה דרלין (סיסון) ופרנקלין תומאס פוקס, התגרשו כשהייתה צעירה. היא ואחותה גדלו עם אמה ואביה החורג. בגיל חמש החלה באימוני דרמה וריקוד והייתה מעורבת בפעילויות קהילתיות, בהן במקהלת בית ספרה. היא המשיכה באימוניה לאחר מעבר המשפחה לסיינט פיטרסברג, פלורידה. בילדותה גדלה על ערכי הכנסייה הפנטקוסטלית, אך לאחר מכן במשך עשור הלכה לבית ספר קתולי.

קריירה
------

### 2009-2001: קריירה מוקדמת ו"רובוטריקים"

בשנת 2001, בהיותה בת 15, הופיעה פוקס לראשונה בסרט "חופשה בשמש", בתור היורשת המפונקת בריאנה וואלס ויריבתן של האחיות אלכס ומדיסון (מרי קייט ואשלי אולסן). הסרט יצא ישירות ל-DVD ב-20 בנובמבר 2001. בשנים הבאות היא הופיעה בהופעות אורחת בסדרות הטלוויזיה "אחיות או לא להיות" ו-"שני גברים וחצי" ושימשה כניצבת בסרט "בחורים רעים 2" משנת 2003. 

בשנים 2002–2003 כיכבה באופרת הסבון השוודית-אמריקאית "שדרת האוקיינוס" ברשת TV4, בתפקיד הראשי של לונה סטאר.

בשנת 2004 הופיעה בסרט "וידוייה של נערה מתבגרת" בכיכובה של לינדזי לוהן, כאשר שיחקה בתפקיד משני את קרלה סנטיני, יריבתה של לולה (לוהן). באותה שנה לוהקה לתפקיד ראשי בעונה השנייה של קומדיית המצבים "הופ ופיית'" של רשת ABC, בה גילמה את סידני שאנובסקי, אשר החליפה את ניקול פאגי שגילמה את תפקיד זה. פוקס שיחקה בעונות השנייה והשלישית, עד לביטול התכנית על ידי ABC במאי 2006. 

בשנת 2007 זכתה פוקס לפריצה בינלאומית כאשר קיבלה את התפקיד הנשי הראשי כמיקאלה ביינס בסרט הלייב אקשן של הבמאי מייקל ביי "רובוטריקים". פוקס גילמה את מושא אהבתו של דמותו של שיה לה-באף, סאם וויטוויקי. פוקס הייתה מועמדת על תפקידה לפרסי הסרטים והטלוויזיה של MTV בקטגוריית "ביצועי פריצת דרך" והייתה מועמדת לעוד שלושה פרסים בפרסי בחירת הנוער. היא המשיכה לשחק גם בשני סרטי המשך, כאשר הסרט השני "רובוטריקים 2: הנקמה" יצא לאקרנים ברחבי העולם ב-24 ביוני 2009. פוקס הייתה אמורה לככב בסרט השלישי בסדרה "רובוטריקים 3: אפלת הירח", אך לא נכללה עקב הצהרותיה כשהשוותה שלעבוד תחת הבמאי האמריקאי-יהודי מייקל ביי "זה כמו לעבוד אצל היטלר". בתגובה ביי אמר כי פוקס פוטרה בהוראת מפיק הסרט האמריקאי-יהודי סטיבן ספילברג, טענה שספילברג הכחיש.

בשנת 2009, קיבלה פוקס את התפקיד הראשי הראשון שלה (לאחר "רובוטריקים"), בסרט האימה "הגוף של ג'ניפר", שנכתב על ידי התסריטאי דיאבלו קודי. כחלק מהסרט פוקס השתתפה בווידאו קליפ לשירם של להקת הרוק פאניק! אט דה דיסקו "New Perspective" ששימש כשיר הנושא של הסרט. באפריל 2009 החלה להצטלם לסרט "ג'ונה הקס", שם היא מגלמת את ליילה, אקדוחנית בעלת יופי מובהק ומושא אהבתו של ג'ונה הקס (ג'וש ברולין). הסרט שוחרר לאקרנים ב-18 ביוני 2010 ברחבי ארצות הברית. למרות שקיבלה ביקורות חיובים על תפקידה, פוקס תיארה את תפקידה בסרט כקמאו. "ג'ונה הקס" היה לכישלון ביקורתי ומסחרי בארצות הברית, כאשר התפוצה הבינלאומית שלו בבתי הקולנוע בוטלה לאור ההכנסות הנמוכות שלו. הסרט זכה בתואר "הסרט הגרוע ביותר של השנה" על ידי אגודת מבקרי הקולנוע של יוסטון.

### 2010: הווה

פוקס כיכבה לצד מיקי רורק בסרט "משחק התשוקה". הביקורות הירודות על הסרט בפסטיבל הסרטים הבינלאומי בטורונטו הובילו לביטול הפצת הסרט להקרנות קולנועיות בעולם והוא הופץ ישירות ל-DVD. רורק העיר כי הסרט היה "נורא. עוד סרט איום ונורא." 

באותה שנה דיבבה פוקס את קולם של הדולפינים סטנלה ארוכת-חרטום בסרט התיעודי התלת־ממדי "*Naya Legend of the Golden Dolphins*". הסרט מסופר על ידי צוות שחקנים הכולל את קייט וינסלט, אליוט פייג', ג'רארד באטלר, ג'יימס פרנקו, דייגו לונה, וופי גולדברג, איזבלה רוסליני ודריל האנה. בשנה זו גם השתתפה, לצידו של דומיניק מונאהן, בקליפ של השיר "Love The Way You Lie" של אמינם וריהאנה, שנכלל באלבומו השביעי של אמינם "Recovery". 

בשנת 2012 שיחקה בתפקיד קטן בקומדיה בכיכובו של סשה ברון כהן "הדיקטטור", וגילמה את מרי ג'יין בקומדיה הרומנטית "חברים עם ילדים" בבימויה של ג'ניפר וסטפלדט. היה לה תפקיד קצת יותר גדול בקומדיה של ג'אד אפאטו "הכל יחסים" בכיכובם של פול ראד ולזלי מאן. היא גם דיבבה את קולה לויס ליין בסרט "*Robot Chicken DC Comics Special*", פרק מתוך סדרת האנימציה "רובוט צ'יקן", והיא שודרה כספיישל חד-פעמי ברצועת השידור Adult Swim של ערוץ Cartoon Network ב-9 בספטמבר 2012. 

בינואר 2013 הופיעה בפרסומות בטלוויזיה הברזילאית לבירה בראהמה. בפברואר 2013, חזרה לעבוד עם הבמאי מייקל ביי, שהפעם שימש כמפיק הסרט "צבי הנינג'ה", המבוסס על הקומיקס "צבי הנינג'ה". פוקס גילמה את העיתונאית אפריל או'ניל. הסרט יצא לאקרנים ב-8 באוגוסט 2014. 

בשנת 2016 שיחקה בעונה החמישית והשישית של סדרת הטלוויזיה "הבחורה החדשה" ברשת FOX, והחליפה זמנית את מקומה של זואי דשנל, אשר יצאה לחופשת לידה. באותה שנה שבה לתפקידה כאפריל או'ניל בסרט ההמשך "צבי הנינג'ה: יוצאים מהצללים".

בשנת 2017 לוהקה לסרט הפנטזיה והמסתורין "Above the Shadows" לצד אוליביה ת'ירלבי ואלן ריצ'סון. הוא שוחרר לשירותי VOD ולאולמות קולנוע נבחרים ב-19 ביולי 2019.

בשנת 2018 לוהקה פוקס לסרט המלחמה הדרום קוריאני "The Battle of Jangsari" אודות מלחמת קוריאה, לצד השחקן הפופולרי קים מיונג-מין. היא שיחקה בתפקיד הראשי של מרגריט היגינס, עיתונאית אמריקאית. הסרט שוחרר לבית הקולנוע בדרום קוריאה ב-25 בספטמבר 2019, ובארצות הברית שוחרר ב-4 באוקטובר 2019. 

במאי 2019 לוהקה לסרט הדרמה-קומי "Big Gold Brick‏", בתפקיד הראשי לצד השחקנים אנדי גרסיה ולוסי הייל. בספטמבר 2019 יצא לאקרנים (בהפצה מוגבלת) סרטו של ג'יימס פרנקו "זירוויל" בו שיחקה פוקס בתפקיד של הזמרת הספרדייה סולדאד מירנדה, והסרט עצמו קיבל ביקורות שליליות בעיקר.

בספטמבר 2023 שוחרר משחק הווידאו מורטל קומבט 1 אשר בו מייגן פוקס מגלמת את דמותה של ניטארה, לוחמת ערפדית מממלכת וטרנוס.

על תפקיד זה זכתה פוקס לביקורות שליליות ממבקרי וממעריצי הסדרה על עבודת הדיבוב האנמית וחסרת המעוף שלה.

חיים אישיים
-----------

פוקס הופיעה על שערי המגזינים "מקסים", "רולינג סטון", "יו אס ויקאנד", "אסקווייר", "אמפייר", "קוסמו גירל", "אנטרטיינמנט ויקלי" ו-"FHM". דורגה במקום הראשון ברשימת 25 הנשים היפות ביותר מתחת לגיל 25 של המגזין "מוביפון" ובמקום השני ברשימת מאה הנשים היפות ביותר של שנת 2009 של המגזין "מקסים".

פוקס מגדירה עצמה כביסקסואלית. בריאיון למגזין הגברים "GQ" סיפרה שכאשר הייתה בת 18, התאהבה בחשפנית וביקשה לקיים עמה מערכת יחסים. בריאיון ל-CNN אמרה שהיא השתמשה בחוויה זו כדי להמחיש את אמונתה שכל אדם נולד עם היכולת להימשך אל שני המינים. במאי 2009, בריאיון למגזין "אסקווייר", חזרה פוקס ואישרה את עובדת היותה ביסקסואלית.

ביולי 2010 נישאה לבן זוגה מזה ארבע השנים, השחקן בריאן אוסטין גרין. בשנת 2012 נולד בנם הבכור. בפברואר 2014 נולד בנם השני. בשנת 2016, הודיעו השניים על פרידה. למרות החלטתם, באותה השנה הודיעו כי הם מצפים לילדם השלישי. בנם השלישי נולד ב-4 באוגוסט 2016. בשנת 2020 התגרשו. באותה השנה, החלה במערכת יחסים עם הראפר והשחקן משין גאן קלי. השניים התארסו בינואר 2022.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2001 | חופשה בשמש | בריאנה וואלאס |  |
| 2003 | בחורים רעים 2 | נערה בביקיני | ללא קרדיט |
| 2004 | וידוייה של נערה מתבגרת | קרלה סנטיני |  |
| 2007 | רובוטריקים | מיקאלה ביינס |  |
| 2008 | איך לאבד חברים ולהרחיק אנשים | סופי מייז |  |
| ‏*Whore* | אבודה |  |
| 2009 | רובוטריקים 2: הנקמה | מיקאלה ביינס |  |
| הגוף של ג'ניפר | ג'ניפר צ'ק |  |
| 2010 | ג'ונה הקס | טאלולה / ליילה בלאק |  |
| משחק התשוקה | לילי לאסטר |  |
| 2011 | חברים עם ילדים | מרי ג'יין |  |
| 2012 | הדיקטטור | עצמה |  |
| הכל יחסים (אנ') | דזי |  |
| 2014 | צבי הנינג'ה | אפריל או'ניל |  |
| 2016 | צבי הנינג'ה: יוצאים מהצללים |  |
| 2019 | *Above the Shadows* | ג'וליאנה |  |
| זירוויל | סולדד פאלאדין |  |
| *The Battle of Jangsari* | מגי |  |
| 2020 | *Think Like a Dog* | אלן ריד |  |
| לוחמות במלכודת | סמנת'ה אוהרה |  |
| 2021 | עד המוות | אמה |  |
| *Midnight in the Switchgrass* | רבקה לומברדי |  |
| שיני לילה | גרייס |  |
| 2022 | זהב של סופרים (אנ') | ז'קלין דוורוקס |  |
| *Taurus* | מיי |  |
| *Good Mourning* | קנדי |  |
| 2023 | *Johnny & Clyde* | הלנה הארט |  |
| בלתי נשכחים 4 | ג'ינה |  |
| TBA | *Naya Legend of the Golden Dolphins* | הנסיכה ליילני | דיבוב |
| *Aurora* | אורורה |  |
| *Subservience* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2003-2002 | שדרת האוקיינוס | לונה סטאר | תפקיד ראשי; 122 פרקים |
| 2003 | אחיות או לא להיות | שאנון | פרק: "Like a Virgin (Kinda)" |
| 2004 | שני גברים וחצי | "זהירות" | פרק: "Camel Filters and Pheromones" |
| *The Help* | קסנדרה רידג'ווי | 3 פרקים |
| קורבן אופנה | קנדיס | סרט טלוויזיה של ABC Family |
| 2006-2004 | הופ ופיית' | סידני שאנווסקי | תפקיד ראשי (עונות 3-2); 48 פרקים |
| 2011 | רובוט צ'יקן | לויס ליין | דיבוב; פרק: "The Core, the Thief, His Wife and Her Lover" |
| 2012 | להקת החתונות | אלכסה ג'ורדן | פרק: "I Love College" |
| 2017-2016 | הבחורה החדשה | ריגן לוקאס | 15 פרקים |
| 2018 | אגדות האבודים עם מייגן פוקס | מנחה | 4 פרקים; גם יוצרת ומפיקה בפועל |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מייגן פוקס** |

* 

* אתר האינטרנט הרשמי של מייגן פוקס (באנגלית)
* מייגן פוקס, ברשת החברתית פייסבוק

* מייגן פוקס, ברשת החברתית אקס (טוויטר)

* מייגן פוקס, ברשת החברתית אינסטגרם

* מייגן פוקס, במסד הנתונים הקולנועיים IMDb (באנגלית)

* מייגן פוקס, באתר "אידיבי", מאגר הידע העברי לקולנוע ישראלי ועולמי

* מייגן פוקס, באתר AllMovie (באנגלית)

* מייגן פוקס, באתר Rotten Tomatoes (באנגלית)

* מייגן פוקס, באתר Box Office Mojo (באנגלית)

* מייגן פוקס, באתר Metacritic (באנגלית)

* מייגן פוקס, במסד הנתונים הקולנועיים KinoPoisk (ברוסית)

* מייגן פוקס, באתר MusicBrainz (באנגלית)
* איתמר זהר, עכבר העיר אונליין, פמלה אנדרסון של המאה ה-21, באתר הארץ, 6 באוקטובר 2009
* איילה אור-אל, פוקס ניוז: ריאיון עם מייגן פוקס, באתר nrg‏, 16 באוקטובר 2009
* לירון סיני, את כמו שועל במנוסה, באתר ynet, 1 ביולי 2010
* תולה את הביקיני: הקטעים הלוהטים ביותר של מייגן פוקס, באתר Xnet‏, 13 בדצמבר 2012
* אליחי וידל, מייגן פוקס: הכוכבת הכי לוהטת ושנויה במחלוקת בהוליווד חוזרת, באתר הארץ, 8 באוגוסט 2014
* מייגן פוקס, באתר אנציקלופדיה בריטניקה (באנגלית)

הערות שוליים
------------

1. ↑  Mortal Kombat 1 Fans Can’t Stand Megan Fox’s Nitara Voice Acting, Kotaku, ‏2023-09-19 (באנגלית)
2. ↑  Megan Fox talks about being bisexual ‏13 במאי 2009
3. ↑  Jon Boon, Jon Boon, Brian Austin Green Shocked By Megan Fox’s Pregnancy: ‘Nothing Is Planned’, Hollywood Life, ‏2016-04-16
4. ↑  ענבל חייט, ‏מזל טוב: מייגן פוקס ילדה בפעם השלישית, באתר ‏מאקו‏, 10 באוגוסט 2016
5. ↑  Samantha Kubota and Diana Dasrath, Brian Austin Green and Megan Fox officially file for divorce, באתר Today.com, ‏26 בנובמבר 2020 (באנגלית)
6. ↑  Glenn Garner January 20, 2022 10:07 Pm, Megan Fox and Machine Gun Kelly Discussed Getting Engaged for 'a While': Source, PEOPLE.com (באנגלית)

|  |  |  |
| --- | --- | --- |
| **הקודם**:**2023: "פרס פטל הזהב 2023"** | **פרס פטל הזהב - השחקנית הגרועה ביותר** **2024: מייגן פוקס – "ג'וני וקלייד"** | **הבא**: |

|  |  |  |
| --- | --- | --- |
| **הקודם**:**2023: אדריה ארג'ונה – "מורביוס"** | **פרס פטל הזהב – שחקנית המשנה הגרועה ביותר** **2024: מייגן פוקס – "בלתי נשכחים 4"** | **הבא**: |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007406755505171
* BIBSYS: 9054034
* BNE: XX4895266
* BnF: cb16198630j (data)
* GND: 13939009X
* ISNI: 0000 0001 1472 5270
* LCCN: no2005087881
* MusicBrainz: 442b4104-1192-4dd2-ba6d-5324f87cb7a4
* NKC: xx0079600
* NLK: KAC2020L2071
* NLP: a1000000869945
* NTA: 32652228X
* SUDOC: 150878699
* VIAF: 51427683
* WorldCat: lccn-no2005087881

 |